CELEX: 32018D1109(02)
Language: lv
Date: 2018-11-05 00:00:00
Title: Komisijas Lēmums (2018. gada 5. novembris), ar ko aizstāj REFIT platformas ieinteresēto personu grupas locekli

9.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  C 403/8
               
            
         KOMISIJAS LĒMUMS
         (2018. gada 5. novembris),
         ar ko aizstāj REFIT platformas ieinteresēto personu grupas locekli
         (2018/C 403/05)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Komisijas 2015. gada 19. maija Lēmumu C(2015) 3261 final, ar ko izveido REFIT platformu, un jo īpaši tā 4. pantu,
         tā kā:
         
                     (1)
                  
                  
                     Komisijas Lēmuma C(2015) 3261 final, ar ko izveido REFIT platformu (“platforma”), 4. pantā ir paredzēts, ka platformu veidos “valdību pārstāvju grupa” un “ieinteresēto personu grupa” un ka “ieinteresēto personu grupā” ir ne vairāk kā 20 eksperti, no kuriem divi pārstāv Eiropas Ekonomikas un sociālo lietu komiteju un Reģionu komiteju, savukārt pārējie – uzņēmējdarbības jomu, tostarp MVU, kā arī sociālos partnerus un pilsoniskās sabiedrības organizācijas, kam ir tieša pieredze Savienības tiesību aktu piemērošanā. Ekspertus, kas darbojas ieinteresēto personu grupā, ieceļ privātpersonas statusā vai kā personas, kuras pārstāv vairāku ieinteresēto personu kopējās intereses.
                  
               
                     (2)
                  
                  
                     Lēmuma 4. panta 4. punktā paredzēts, ka Komisija pēc Komisijas priekšsēdētāja pirmā vietnieka priekšlikuma ieceļ ieinteresēto personu grupas locekļus, kas tiek atlasīti no pretendentiem, kuriem ir tieša pieredze Savienības tiesību aktu piemērošanā un kuri ir atsaukušies uzaicinājumam iesniegt pieteikumus. Ar iecelšanu pēc iespējas nodrošina dažādo nozaru, interešu un Savienības reģionu, kā arī dzimumu līdzsvarotu pārstāvību. Lēmuma 4. panta 5. punktā paredzēts, ka grupas locekļus ieceļ līdz 2019. gada 31. oktobrim. Saskaņā ar lēmuma 4. panta 6. punktu locekļus, kuri atkāpjas, var aizstāt uz atlikušo pilnvaru termiņu.
                  
               
                     (3)
                  
                  
                     Komisijas 2015. gada 16. decembra Lēmumā C(2015) 9063 final par REFIT platformas (1) ieinteresēto personu grupas locekļu iecelšanu paredzēts – ja kāds ieinteresēto personu grupas loceklis zaudē locekļa statusu platformas pilnvaru termiņa laikā, tad priekšsēdētāja pirmais vietnieks var izvirzīt aizstājēju no sākotnējā to kandidātu saraksta, kuri atsaucās uzaicinājumam izteikt ieinteresētību kļūt par ieinteresēto personu grupas locekli.
                  
               
                     (4)
                  
                  
                     
                        Michael Van Straalen no 2018. gada 28. maija atkāpās kā ieinteresēto personu grupas loceklis.
                  
               
                     (5)
                  
                  
                     Dr. Frantisek Doktor ir sākotnējā to kandidātu sarakstā, kuri atsaucās uzaicinājumam izteikt ieinteresētību kļūt par ieinteresēto personu grupas locekli,
                  
               IR NOLĒMUSI ŠĀDI.
         
            Vienīgais pants
            Dr. Frantisek Doktor līdz 2019. gada 31. oktobrim ir iecelts par REFIT platformas ieinteresēto personu grupas locekli, aizstājot Van Straalen kungu.
         
         
            Briselē, 2018. gada 5. novembrī
            
               
                  Komisijas vārdā –
               
               
                  priekšsēdētāja vietnieks
               
               Frans TIMMERMANS
            
         
         
            (1)  https://ec.europa.eu/info/sites/info/files/commission-decision-appointment-of-members-stakeholder-group-refit-platform_dec2015_en.pdf
      
      
         
            PIELIKUMS
            
                        Vārds, uzvārds
                     
                     
                        Valstspiederība
                     
                     
                        Pārstāv ieinteresēto personu kopējās intereses konkrētā politikas jomā
                     
                     
                        Pašreizējais darba devējs
                     
                  
                        Dr. Frantisek Doktor
                        
                     
                     
                        Slovākijas
                     
                     
                        JĀ
                     
                     
                        
                           ViaEuropa Competence Centre s.r.o